דיאנה מונז

דיאנה מארי מונז-דיפטרו (באנגלית: Diana Marie Munz-DePetro; נולדה ב-19 ביוני 1982) היא שחיינית עבר אמריקאית. אלופה אולימפית (סידני 2000) ואלופת עולם (ברצלונה 2003) במשחה שליחות 4x200 מטר חופשי, סגנית אלופה אולימפית (סידני 2000) במשחה ל-400 מטר חופשי ו-3 פעמים ברציפות סגנית אלופת העולם (פרת' 1998, פוקואוקה 2001 וברצלונה 2003) במשחה ל-800 מטר חופשי והשחיינית המצטיינת באליפות הפאן פסיפיק (יוקוהמה 2002) לאחר שזכתה ב-4 מדליות זהב.

 ביוגרפיה 
מונז נולדה בקליוולנד, אוהיו אחות הצעירה במשפחה בת 4 אחים. הוריה הם מחליקים אמנותיים על קרח מצטיינים. אביה, רוברט, סיים במקום שישי באליפות העולם שנערכה בדורטמונד, גרמניה 1964, בריקוד זוגות ואמה, קרול, השתתפה במשחקים הפאן-אמריקאיים.

1997
באליפות הפאן פסיפיק בשחייה שנערכה בפוקואוקה, יפן בשנת 1997 זכתה מונז ב-3 מדליות, 1 כסף ו-2 ארד. מדליית כסף, במשחה ל-1500 מטר חופשי (16.17.06 דקות) ומדליות ארד, במשחה ל-400 מטר חופשי (4:14.03 דקות) ול-800 מטר חופשי (8:29.06 דקות).

1998
סגנית אלופת העולם
באליפות העולם שנערכה בפרת', אוסטרליה בשנת 1998 זכתה מונז במדליית כסף, במשחה ל-800 מטר חופשי בתוצאה של 8:29.97 דקות, אחרי בת ארצה ברוק בנט (8:28.71 דקות) ולפני קירסטן ולייחואיז מהולנד (8:32.34 דקות). נוסף לכך, היא סיימה במקום שישי במשחה ל-400 מטר חופשי בתוצאה של 4:11.70 דקות.

2000
אלופה אולימפית
באולימפיאדת סידני (2000) זכתה מונז בשתי מדליות, זהב וכסף. מדליית זהב במשחה שליחות 4x200 מטר חופשי ביחד עם ג'ני תומפסון, סמנתה ארסנולט ולינדזי בנקו בשיא אולימפי חדש של 7:57.80 דקות, לפני אוסטרליה (7:58.52 דקות) וגרמניה (7:58.64 דקות), כשחיינית שנייה היא קבעה ב"זינוק שליחות" תוצאה של 1:59.19 דקות, התוצאה המהירה בנבחרת ומדליית כסף, במשחה ל-400 מטר חופשי בתוצאה של 4:07.07 דקות, אחרי ברוק בנט (4:05.80 דקות) ולפני קלאודיה פול מקוסטה ריקה (4:07.83 דקות).

2001
באליפות העולם שנערכה בפוקואוקה בשנת 2001 זכתה מונז בשתי מדליות, כסף וארד. מדליית כסף, במשחה ל-800 מטר חופשי בתוצאה של 8:28.84 דקות, אחרי האנה שטוקבאואר מגרמניה (8:24.66 דקות) ולפני בת ארצה קייטלין סנדנו (8:31.45 דקות). מדליית ארד, במשחה ל-1500 מטר חופשי בתוצאה של 16:07.05 דקות, אחרי האנה שטוקבאואר (16:01.02 דקות) ופלאביה ריגאמונטי משווייץ (16:05.99 דקות).

2002
שחיינית מצטיינת באליפות הפאן פסיפיק
באליפות הפאן פסיפיק שנערכה ביוקוהמה, יפן בשנת 2002 זכתה מונז ב-4 מדליות זהב, במשחה ל-400 מטר חופשי (4:09.50 דקות), במשחה ל-800 מטר חופשי (8:30.45 דקות), במשחה ל-1500 מטר חופשי (16:07.86 דקות) ובמשחה שליחות 4x200 מטר חופשי בשיא אליפות חדש של 7:56.96 דקות. נוסף לכך, היא סיימה במקום חמישי במשחה ל-200 מטר חופשי בתוצאה של 2:00.95 דקות.

2003
אלופת עולם
באליפות העולם שנערכה בברצלונה, ספרד בשנת 2003 זכתה מונז ב-3 מדליות, אחת מכל סוג. מדליית זהב, במשחה שליחות 4x200 מטר חופשי ביחד עם לינדזי בנקו, ראשל קומיסארז ורייאנון ג'פרי בשיא אליפות חדש של 7:55.70 דקות, לפני אוסטרליה (7:58.42 דקות) וסין (7:58.53 דקות). מדליית כסף, בפעם השלישית ברציפות במשחה ל-800 מטר חופשי בתוצאה של 8:24.19 דקות, אחרי האנה שטוקבאואר שקבעה שיא אליפות חדש של 8:23.66 דקות ולפני רבקה קוק מבריטניה (8:28.45 דקות) ומדליית ארד, במשחה ל-400 מטר חופשי בתוצאה של 4:07.67 דקות, אחרי האנה שטוקבאואר (4:06.75 דקות) ואווה ריסטוב מהונגריה (4:07.24 דקות). נוסף לכך, היא סיימה במקום חמישי במשחה ל-1500 מטר חופשי בתוצאה של 16:14.28 דקות.

2004
באולימפיאדת אתונה (2004) זכתה מונז במדליית ארד, במשחה ל-800 מטר חופשי בתוצאה של 8:26.61 דקות, אחרי איי שיבאטה מיפן (8:24.54 דקות) ולור מנודו מצרפת (8:24.96 דקות).

 חייה האישיים 
בשנת 2006 נישאה מונז לפלמר דיפטרו ונולדה להם בת בשם סידני.

 קישורים חיצוניים 

 דיאנה מונז, באתר Cleveland Women 

קטגוריה:אמריקאים ילידי אוהיו
קטגוריה:קליבלנד: אישים
קטגוריה:שחייניות חופשי אמריקאיות
קטגוריה:שחייניות באולימפיאדת סידני (2000)
קטגוריה:שחייניות באולימפיאדת אתונה (2004)
קטגוריה:אלופות עולם בשחייה
קטגוריה:אלופות אולימפיות אמריקאיות: שחייה
קטגוריה:זוכות מדליית ארד אולימפית אמריקאיות: שחייה
קטגוריה:זוכות מדליית כסף אולימפית אמריקאיות: שחייה
קטגוריה:אוהיו: שחיינים
קטגוריה:אמריקאיות שנולדו ב-1982
קטגוריה:אמריקאים שנולדו ב-1982